als_Latn dik_Latn sag_Latn
Richard Glatzer, skenaristi dhe regjisori i filmit fitues të çmimit Oscar, “Still Alice”, ka vdekur në moshën 63 vjeçare nga sëmundja ALS (skleroza laterale amiotrofike), me të cilën u diagnostikua në vitin 2011, pak pasi bashkë me burrin e tij, filloi të krijonte filmin që sivjet u shpërblye.
Ai madje nuk arriti të ishte në ceremoninë e Oscar-ëve muajin e kaluar, kur Juliane Moore u shpërblye si aktorja më e mirë. Ajo mbajti një fjalim të cilin ia kushtoi Glatzer ndërsa në Twitter i dha lamtumirën me dashuri.
Glatzer punonte ngushtë me burrin e tij, Wash Westmoreland, me të cilin punoi në emisione si America’s Next Top Model si dhe “The Last of Robin Hood”. E megjithatë, ishte “Still Alice”, filmi që flet për një profesoreshë të gjuhës që goditet nga sëmundja e Alzheimerit, ai që ia mundësoi triumfin në Oscars.
Sipas BBC, gjatë xhirimeve, Glatzer komunikonte duke punuar me vetëm një gisht në iPad.
“Është ironike që në gjendjen time të përkeqësuar pata mundësinë të bëj një film që kreativisht, është gjithçka që kam dëshiruar në jetë”, i pati thënë ai Associated Press vitin e kaluar.
Vitin e kaluar, në mediat sociale filloi të zhvillohet “sfida me kovë akulli” (ice bucket challenge), e cila kishte për qëllim ngritjen e fondeve për ata që vuajnë pikërisht nga kjo sëmundje që i mori jetën Glatzer, nga e cila vuan edhe shkencëtari i njohur Stephen Hawking.
als_Latn als_Latn als_Latn als_Latn als_Latn als_Latn